रोडवेज में तकनीकी कर्मचारियों की कमी, बीच राह हांफ जाती है बस
आबूरोडआगार में चालकों एवं परिचालकों के साथ तकनीकी कर्मचारियों की कमी के कारण रोडवेज बसों की सही समय पर पूरी मरम्मत नहीं हो पा रही है। जिसके कारण अक्सर ये बसें बीच राह में थम जाती हैं। आबूरोड से दिल्ली, जयपुर, झुंझनू, जोधपुर, भीलवाड़ा, चितौडग़ढ़, राजसमंद, डूंगरपुर, उदयपुर, कोटा, रेवदर, मंडार, रानीवाड़ा, सांचौर, भीनमाल, जालौर, अंबाजी, अहमदाबाद, सूरत, बड़ौदा, मुंबई, कल्याण, बाड़मेर जैसलमेर आदि शहरों के साथ महाराष्ट्र गुजरात के विभिन्न शहरों के लिए प्रतिदिन रोडवेज की बसें चलती हैं। इनमें से अधिकांश बसें लंबी दूरी की हैं, लेकिन कर्मचारियों के अभाव में इनकी समय पर मरम्मत नहीं हो पा रही है। जिससे कई बार ये बसें बीच राह में ही खराब हो जाती हैं।
इधर, आगार को चार बसें मिली
लंबेसमय से बसों की कमी से जूझ रहे आबूरोड आगार को ब्यावर डिपो से चार बसे भेजी गई है। ये बसें गुरुवार को आबूरोड पहुंची। आगार प्रबंधक अशोक सांखला के अनुसार बसों को आवश्यकतानुसार विभिन्न मार्गों पर संचालित किया जाएगा। इसके साथ ही दस और नई बसें मिलने वाली है। इनके आबूरोड आने के बाद बसों की कमी की समस्या का काफी हद तक समाधान हो सकेगा।
प्रावधान के नहीं है कोई मायने
रोडवेजकी ओर से बसों का एक माह में संपूर्ण मेंटीनेंस करने का प्रावधान भी है। इसके लिए बकायदा आगार को निर्देश भी दिए हुए है। स्टॉफ की कमी से जूझ रहे आबूरोड आगार प्रबंधन के लिए ऐसा कर पाना आसान नहीं है।
{ करीब दो दशक पूर्व बने आगार प्रबंधन कार्यालय भवन के रखरखाव की ओर ध्यान नहीं दिया जा रहा है। निंबेश्वर महादेव मंदिर के सामने बना फर्श क्षतिग्रस्त पड़ा है।
{ बाहर की ओर बने यात्री प्रतीक्षालय में पंखे नहीं हैं। इससे गर्मियों में लोगों के पसीने छूटते है।
{ बरामदे कार्यशाला के मुख्य द्वार से सटकर बनी दुकानों के बाहर की ओर अतिक्रमण कर रखे है और सफाई व्यवस्था के समुचित प्रबंधों का भी अभाव है।
{ स्टॉल संचालक खाने-पीने का सामान हो या फिर अन्य कुछ सामग्री सभी का एमआरपी से अधिक कीमत वसूल रहे है। इससे यात्रियों को खासी परेशानियों का सामना करना पड़ रहा है।
मेंटीनेंस के लिए ऐसे होती है परेशानी
{व्यवस्थाओं के सुचारु संचालन के लिए वर्तमान में आगार में 51 बसें है। इनमें से चार बसें ऑफ रूट है। इन्हे मेंटीनेंस के लिए केंद्रीय कार्यशाला भिजवाया हुआ है, जहां से अभी तक वापस नहीं आई है। ऐसे में सारा यात्री भार शेष बची 47 बसों पर है।
{ बसों के संचालन के लिए 63 चालक है इनमें से आठ अनुबंध पर है। जबकि, 67 परिचालक कार्यरत है।
{ तकनीकी कर्मचारियों की भारी कमी है। आगार कार्यशाला में तकनीकी कर्मचारियों के 45 पद है। इसमें से केवल 17 कर्मचारी कार्यरत है।
{ इन सभी श्रेणियों के कर्मचारियों की बात करें, तो आए दिन कई अवकाश पर रहते है। इससे व्यवस्थाओं को सुचारु बनाए रखना मुश्किल हो रहा है।
{ इसके साथ ही भाखर अंचल जिसमें उपलागढ़, निचलागढ़, देलदर, डेरना, उपलीबोर निचली बोर आदि मार्गों पर पूर्व में संचालित होने वाली बसें बंद करनी पड़ी है। परेशान ग्रामीण निजी वाहनों में जान-जोखिम में डालकर सफर करने को मजबूर है।
उच्च प्रशासन को करवाया है अवगत
^स्टॉफके रिक्त पदों पर नियुक्ति कराने को लेकर समय-समय पर उच्च प्रशासन को अवगत करवाया जाता है। जो स्टाफ है उसकी मदद से हम सभी बसों की समय समय पर जांच और मरम्मत करते हैं। -अशोक सांखला, प्रबंधक, रोडवेज आबूरोड आगार
आबूरोड. रोडवेज बस स्टैंड।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva